新成区

新成区，上海市隻撤销个市辖区。1946年2月份成立，一开始是第十一区，后来用区里向个新闸路、成都北路叫伊“新成区”。箇区一开始东到西藏中路，西到泰兴路、茂名北路，南面到中正东路、中正中路，北面是吴淞江，有得2.76平方公里，又76保、1676甲，区公所勒垃成都北路360号。1949年6月份，保甲制废脱。1950年6月份，设立十隻街道，1952年9月份改成17隻街道。1956年6月份，静安区撤销，望西扩展到常德路、富民路，面积增加到4.27平方公里，街道调整成15隻，1958年1月份，改成12隻街道。1960年1月份，新成区撤销，成都北路望东划畀黄浦区，望西帮撤销个江宁区、长宁区东部一淘组建新个静安区。

参考来源

Category:撤销脱个上海个区